Man vas vir kokaïen in bagasieArgieffoto ŉ Boliviaanse man is by die OR Tambo-lughawe in hegtenis geneem nadat 5,3 kg kokaïen in sy bagasie gevind is. Sandile Memela, woordvoerder van die Suid-Afrikaanse Inkomstediens (SAID), het Dinsdag gesê doeanebeamptes het die man Sondag in hegtenis geneem nadat die kokaïen in versteekte kompartemente in die bodem en sykante van sy bagasie gevind is. Die man was oppad na Lusaka. Die kokaïen het ŉ geskatte waarde van R1 536 318. Die verdagte is aan die polisie oorhandig en die polisie ondersoek die saak verder.